
DISPUTATIO  MEDICA 

INAUGURALIS, 


CE 


COLICA. 

§  L  Colica^  de  qua  nobis  In  animo  est  dis-- 
putare,  morbus  perfrequens  est;  interdum 
peracutus ;  et,  per  aetatem  saepe  repetens, 
sic  cruciat,  ut  vitae  spatio  modo  nihil,  mod^ 
multum  demat. 

II.  Neutri,  prae  altero,  sexui;  nulli,  prae 
caeterls,  aetati;  ex  toto,  parcit.  Sed  mares 
modo,  modo  foeminas  tentat:  nunc  nescios 

A  fari 

fari  infantes  vexat;  nunc  superbientes  viri- 
bu^  juvenes;  nunc  firmos  aetate  medior ; 
nunc  aetate  provectos,  quibus  corpus  annis 
infirmum  est,  ingenium  sapientia  validum. 

III.  Verum  nonnulli  tamen,  prae  caete- 
ris,  sunt  huic  morbo  opportuni.  Quo  autem 
consistat  haec  opportunitas,  ceftb  affirmare 
non  possumus.  Hoc,  neque  amplius,  com¬ 
pertum  habemus,  infantes  et  annis  graves 
saepius,  quam  aetate  medios,  intestinis  cru¬ 
ciari;  ignavos,  quam  laboriosos;  qui  re  fru¬ 
mentaria  vescuntur,  aliisque  quae  ex  iis  pa¬ 
rant,  cjuae  gignuntur  e  terra,  quam  qui,  me¬ 
liore  vitae  conditione  gaudentes,  magna  ex 
parte,  carnibus  aluntur. 

IV.  I.  In  quibusdam  etiam,  prae  caeteris, 
regionibus  terrarum  orbis,  hoc  morbo  fio- 
minum  genus  torquetur.  Ita  est,  ut  nobis 
videtur,  vel  propter  insalubrem  diaetam ; 

vel 


ycl  propter  agrorum  conditionem,  et  caeli 

naturam;  vel,  ut  saepius  accidit,  omnia  haec 

0 

simul. 

2.  ^GYPTii,  Ut  certioires  nos  facit  Vol- 
jNEius  audior  perelegans,  et  nuper  acer 
GALLiciE  libertatis  vindex,  qui,  haud  ita 
multis  abhinc  annis,  apud  eos,  scientiae  cau^ 
sa,  aliquandiu  peregrinatus  est,  saepe  et  gra¬ 
vissime  ex  intestinis  laborant.  Eorum  enim 

/  I 

cibus  est  res  frumentaria,  mei,  caseus,  con- 

i 

ditivae  uvae,  aliaque,  quae  vel  firmissimis 
stomachis  aegerrime  diducuntur.  Quine- 
tiam,  prae  ardore  propinqui  solis,  eorum 
humores  intrinsecus  ad  summam  cutem  ni¬ 
mis  evocantur.  Hanc  ob  rem,  tenuioribus 
ingestorum  partibus  ex  alvo  absorptis,  et 
extrorsum  derivatis,  reliqua  excrementa  sic¬ 
cescunt, 

i 

*  Vid.  VoLN.  Travels  through  Syria  and  Egypt  m 
ihe  years  M^DCCjLXXXlil. — lY. — V.  vol.  l .  edit.  Lond- 
M,DCC,LXXXYU. 

cescunt,  concrescunt,  imo  durescunt;  atquc^^ 
prae  duritia,  saepenumero  committunt,  ut 
ex  gravissimis  intestinorum  doloribus  a  mir 
serrimo  hoc  hominum  genere  laboretur. 

* 

V.  Nonnulli,  ob  quandam  intestinorum 
conditionem,  quae  ab  alterutroque  parente 
ad  eos  pervenit,  ad  colicum  dolorem  pro¬ 
clives  existunt.  Quaedam  enim,  prae  cae- 
teris,  familiae  solent  intestinis  dolere.  In 
quo  vero  vertatur  haec  proclivitas,  affirmate 
dicere  non  possumus.  Nobis  equidem  ve- 
Tisimillimum  videtur,  eorum  intestina,  vel, 
ob  nimiam  irritabilitatem,  in  spasmum  rapi 
apta  esse ;  vel,  prae  torpore,  adeo  aegre  et 
cundanter  moveri,  ut  excrementis  commo¬ 
randi  et  concrescendi  locum  praebeant. 

DEFI- 

DEFINITIO. 

yi.  Cum  in  definitione  neque  abesse  quic-n 
quam  deceat,  neque  redundare  j  eam,  quam 
scriptis  tradidit  Cullenus,  utpote  exple¬ 
tam  omnibus  ferme  numeris  et  partibus,  in 
medio  ipsius  verbis  ponemus. 

“  Dolor  abdominis,  praecipue  circa  um- 
“  bilicum,  torquens;  vomitus;  alvus  ad- 
“  strifta  *  ” 

SIGNA. 

/ 

VII.  Morbus,  ad  quem  hic  disputare  pro-, 
positum  est,  in  intestino  pleniore  est;  in  ea 
'  maxime  parte,  qua  ii,  qui  incidunt  corpora, 
caecum  et  colon  esse  proposuerunt. 

VIIL 

•  Vid.  CuLLEN.  Spops,  Nosolog,  Method*  tom,  lU 

gen.  LIX. 

VIII.  In  parte,  ubi  laboratur,  vehemens 
fit  inflatio  ;  atque  contentus  invite  spiritus, 
ubique  eludans,  non  solum  colon,  ubi  ar¬ 
cum  sinuat,  sed,  aegro  judice,  etiam  vicinas 
utrinque  partes  multopere  distendit.  Ab 
omni  autem  parte  impeditus,  ne  transmit¬ 
tatur,  et  oppositis  circa  parietibus  quoquo¬ 
versum  obnitens,  gravissimos  concitat  dolo¬ 
res;  qui,  praecipue  circa  umbilicum,  ubi 
maxime  intenduntur,  perinde  sunt,  ac  si 
interanea  vehementissime  torquerentur, 

IX.  Eodem  (viii.)  tempore,  musculis  se- 

/ 

se  inaequaliter  contrahentibus,  umbilicus,  et 
vicina  circumcirca  tegmina,  introrsum  sic 
retrahuntur,  ut  externum  abdomen,  hic  con- 
pavum,  illic  convexum,  vesiculam  globis  im^ 
pletam  repraesentet 

A 

X.  Praeterea,  praecipue  si  magna  vis 

mor- 

.f  Vid.  CuLLEN.  First  Lines,  §  M;CCCC,xxxYt..  , 

iiibrbi  sit,  aeger  rejicit  non  solum  contenta 
ventriculi ;  sed  etiam  sic  duodenum  deplet, 
ut  in  iis,  quae  vomuntur,  multum  bilis  per-^ 
saepe  conspiciatur.  Vomitiones  modo  con- 
citantur  assumptis  cibo  et  potu,  modo  inten¬ 
duntur  :  interdum  vomitio  et  singultus  vi¬ 
ces  alternant :  haud  raro,  vomitione  sedatlj 
summa  cutis  manat  frigido  sudore. 

XI.  Interdum,  si  maxima  vis  morbi  ur¬ 
geat,  intestina,  per  totam  longitudinem^  ver¬ 
tuntur,  usque  eo,  ut  non  solum  cibus,  sed 
etiam  stercus,  per  os  reddatur.  Quinetiam, 
cum  eo  processum  sit  gravitatis,  quae  per 
anum  immittunturj  ea  supra  erumpunt, 

XII.  Quoties  vomitus  sic  vehementer 
vexat,  morbus  ileus  nominatur,  et  a  non¬ 
nullis  pro  alio,  ac  colico  dolore,  morbo  ha¬ 
betur.  CULLENUS  autem,  cui,  hac  de  re, 
accedimus,  opinatur,  ileum  et  colicum  do¬ 
lorem 

lorem  genere  convenire,  et  gradu  tantuiti- 
modo  differre;  cum  praesertim  iisdem  cau¬ 
sis  concitentur,  iisdem  sanentur  remediis. 

XIII.  Hic  morbus  plerumque  incipit  ab 
alvo  adstrida;  neque  profedlo  aeger  dolori¬ 
bus  prius  levatur,  quam  vel  sponte  vel  me¬ 
dicamentis  alvus  et  spiritus  infra  transmit^ 
tantur. 

XIV,  Colicus  dolor  saepe  neque  febrem 
habet,  neque  inflammationem.  Interdum 
autem  fit  inflammatio  ejUs  partis  intestino¬ 
rum,  qua  sedes  morbi  est ;  quae,  cum  pri¬ 
mum  supervenerit,  omnia  signa  semper  in¬ 
tendit,  atque,  ut  plurimi  putant,  committit. 
Ut,  per  totam  longitudinem,  intestina  (xi.) 
vertantur.  , 

,  XV.  Quibus  ita  (xiv.)  videtur,  ii  cen¬ 
sent,  stercus  per  os  redditum  indivare,  intes¬ 
tina 

tma  jam  inflammationem  cepisse.  Aliter 
autem  videtur  Culleno.  Contendit  enim, 
uti  interdum,  nulla  stercoris  vomitione, 
intestina  inflammationem  capiunt,  ita  in¬ 
terdum,  inflammatione  intestinorum  nulla, 
stercus  vomi;  ideoque,  etiamsi  stercus  supra 
transmittatur,  tamen  non  esse,  quare  intes¬ 
tina  inflammationem  cepisse,  aut  ileum  et 
colicum  dolorem  genere  diSerre,  aliquis 
existimaret. 


DIAGNOSIS. 

♦ 

^  ■ 

•  XVI.  Morbi,  quibus  ulla  communia  sunt 

cum  colico  dolore,  sunt  enteritis^  diarrhoea^ 
/ 

cholera^  et  dysenteria.  Res  igitur  postulare 
videtur,  ut,  quibus  notis  ille  ab  his  morbus 
dignoscatur,  quam  paucissimis  dicamus. 

XVIL  i.‘  Enteritidis^’ — phlcgmo^ 
nodeae^  et  ejus  gradus  colici  doloris,  cui  ileo 

B  nomini 

nomini  est,  tot  communia  sunt  signa,  ut  lU 
lam  hoc  dignoscere  imprimis  arduum  sit. 
Attamen,  percimdtati  ab  aegro  aut  amicis, 
quemadmodum  et  ex  quibus  causis  se  male 
habere  coeperit,  et,  ejus  carpo  manu  admo¬ 
ta,  cognita  febre  qua  implicetur,  noscere, 
utro  morborum  laboret,  plerumque  poteri¬ 
mus. 


2.  Enteritis  enim  a  febre  incipit,  eaque 
sane  gravi;  contra,  ileo,  aliquot  post  dies, 
quam  ab  alvi  duritia  inceperit,  supervenit 
febris,  et  ea  initio  ardens.  Quinimo,  ille 
morbus,  interdum  speciali  causa  concitatur, 
velut  intestino  ex  abdomine  devoluto,  quod 
stercore  accepto  vastius  tumet,  retrbque 
compelli  non  potest, 

XVIII.  Diarrhoeae' — et  colici  doloris 
communia  sunt  interanea  tormina.  Ii  au¬ 
tem,  quos  diarrhoea  arripuit,  lenioribus  tor¬ 
minibus 


II 

X 

minibus  affliguntur;  et  eorum  alvus  et  spi 


ciat  colicus  dolor,  ii  acerbioribus  anguntur; 
atque  ex  eorum  intestinis  neque  stercus  in¬ 
fra  erumpit,  neque  spiritus. 


XIX.  Cholera~tt  colicus  dolor  commu¬ 
nia  habent  interanea  ad  umbilicum  tormina, 
et  vomitum  biliosum.  Sed,  in  illo  morbo, 
tormenta  tolerabilia  sunt,  prae  iis,  quae  in 
hoc  sunt ;  et,  praeterea,  magna  vis  bilis  in¬ 
fra  erumpit,  atque  saepe  etiam  crura-  ma¬ 
nusque  contrahuntur, 

.4 

XX.  Dysenterici — ^aeque,  ac  colico  dolo- 
re,  intestina  profedp  torquentur,  et  natu¬ 
rales  faeces  non  infra  emittuntur.  Verum 
dysentericis,  secus  atque  iis  qui  colico  dor 
lore  cruciantur,  abest  vomitus:  dum  fre¬ 
quens  dejiciendi  cupiditas,  dolorque  in  ano 
/■ 

est;  atque  ex  intestinis  modo  eruor  manat, 
,  modo 

modo  quaedam  quasi  mucosa  excernuntur, 
modo  quaedam  carnosa  descendunt  imo 
etiam  interdum  omnia  haec  simul  dejiciun¬ 
tur.  Quinetiam,  ille  morbus  semper  f ,  hic 
nunquam,  speciali  contagione  concitatur. 

XXI.  Memoratis  quibusdam  (xvii.-xx.) 
notis,  quibus  colicus  dolor  distinguatur  ab' 
aliis  (xvi.)  morbis,  quibus  cum  eo  quaedam 
communia  sunt ;  proximum  est,  ut,  quibus 
causis  proveniat,  disposite  expediamus. 

/ 

i 

CAUS^  REMOTA, 

XXIL  Ex  causis,  quae  committunt,  ut 
colico  dolore  homines  laborent,  nonnullae 
tantum  corpus  reddunt  aptum,  quod  eo  cor¬ 
ripiatur  j 

*  Vid.  Aurel.  Cornel.  Cels.  de  Medicina,  edit, 
Almeloveenian,  lib.  iv.  cap.  xt. 

f  Vid.  CuLLEN,  Flrsi  Lines,  §  m^lxxv, 

riplatur;  aliae^  In  apto  jam  corpore,  eum 
movent.  VXd.%^  praedisponentes^  medici  cog¬ 
nominant;  has,  excitantes.  De  utroque  ge¬ 
nere,  fusius  disputandum  est. 

XXIIL  Praedisponentes. — -Proclivitas  in 
colicum  dolorem  consisdt,  ut  nobis  videtur, 
vel  in  torpore  intestinorum,  ob  quem  cunc¬ 
tanter  et  remisse  sese  astringunt  et  relaxan% 
et  sic  excrementis  intus  remorandi  locum 
praebent,  donec,  absorptis  tenuioribus  jj-ir- 
tibus,  usque  eo  durescant,  ut  aegerrime  in¬ 
fra  transmittantur;  vel  in  nlm‘a  eorundem 
irritabilitate,  prae  qua,  facile  in  spasuiuo  Ua- 
huntur. 

XXIV.  Intestinorum  ^xxiii.)  torpor  et 
irritabilitas,  modo  congenita  quadam  infir¬ 
mitate  derivantur;  modo,  progrediente  vita, 
causis  efficiuntur,  quae  corpus  imbecillum, 
et  ad  munera  iavalidum  reddunt.  Harunx 

nonnullae 

nonnullae  re£l^  aliae  minus  redta,  corpu§ 
infirmant, 

XXV.  Prioris  (xxiv.)  generis  sunt  fri« 
gus,  inferioribus  maxime  membris  admo¬ 
tum  ;  diaeta  vel  parca  nimis,  vel  parum 
nutriens,  vel  qualis  in  ventriculo  tarde  et 
aegre  diducitur  ;  animus  sive  veris  sive 
fidis  miseriis  diu  demissus ;  exinanitiones 
magnae;  ignavia;  aliaque  horum,  quod  ad 
effedus,  assimilia. 

XXVL  Secundo  (xxiv.)  genere  com¬ 
prehenduntur,  ea,  quotquot  sunt,  quae,  ni¬ 
mis  vehementer  nimisve  diu  incitando,  uni¬ 
versum  corpus,  praecipue  autem  ventricu¬ 
lum  et  intestina,  infirmaverint.  Talia  sunt 
ebrietas;  multus  condimentorum  usus;  mo¬ 
tus  animi  turbati;  frequens  veneris  con¬ 
gressus;  longa  insomnia,  maxime  lucubra¬ 
tio;  magna  vis  caloris  diu  corpori  admota.  ’ 

XXVIL 


!  XXVII.  Excitafites, — Causa,  ex  qua,  sU 
cuti  ex  communi  trunco,  enascuntur  omnia 
'mala,  quibus  versantur  ii,  quos  coika  arri-^- 
puit,  est,  nobis  judicibus,  vel  spasmus  colig 
sine  praevia  alvi  duritia;  vel  alvi  duritia,  si¬ 
ne  praevio  coli  spasmo ;  vel  utraque  haee 
simul. 

I 

XXVIII.  Cum  ita  (xxvii.)  sit,  quae  co¬ 
licum  dolorem  concitant,  ea  triplice  genere 
continentur.  Sunt  enim,  vel  qualia,  duri¬ 
tia  nulla,  spasmum  efficiunt;  vel  qualia^ 
spasmo  nulloj  efficiunt  duritiam;  vel,  de¬ 
mum,  qualia  simul  efficiunt  et  duritiam  el 
spasmum.  De  his  generatim  et  deinceps 
perpauca  dicere,  haud  alienum  erit. 

XXIX.  Genus  {xxYiii.)  primum^ — om¬ 
nia  compleditur,  quae  sive  externo  corpori 
admota,  sive  in  ventriculum  assumpta,  jam 
irritabilia  nimis  (xxiii.)  intestina  quoquo- 

modo 


/ 

modo  Irritant ;  adeo  ut  pertinaces  capiant 
spasmos,  prae  quibus,  stercus  et  spiritus  in¬ 
fra  transmitti  nequeunt. 

,  XXX.  Hujus  (xxix.)  generis  sunt  ve¬ 
nefica  quaedam,  ex  iis  quae  e  terra  effodi¬ 
untur;  acida  et  acria,  justo  saepius  et  ube- 
rius  ore  assumpta ;  frigus  cum  humore, 
summo  corpori,  praesertim  extremis  infe¬ 
riorum  partibus,  admotum,  et,  prae  miran¬ 
da  partium  communitate  et  consortione, 
debilitate  intestina  afficiens ;  spinalis  me¬ 
dulla,  unde  enascuntur  nervi,  qui,  reda 
minusve  reda,  intestino  colo  surculos  lar¬ 
giuntur,  vertebris  contusis,  vel  frad;Is,  vel 
luxatis,  vel  demum  alia  quavis  causa,  laesa; 
meconium  infantum  recenter  natorum,  in¬ 
testinis  remorans;  quotidiana  ebrietas;  bi¬ 
lis  justo  parcius  in  intestina  infusa;  con¬ 
creta  in  intestino  caeco  formata,  et  hinc  in 

colon 

eolon  devoluta;  aliaque,  demum,  quae  Ion* 
gum  esset  memorare. 

XXXI.  Genus  (xxviii.)  seciindum — reiri 
alimentariam  comprehendit,  vel  quam  non, 
,ex  toto,  dissolvere  potest  ventriculus ;  vel 

quae,  licet  penitus  dissoluta  sit,  tamen,  aut 

*  \ 

quia  intestina  ad  dejiciendum  non  satis  in- 

( 

citalt,  aut  quia,  ob  lentorem  et  tenacitatem, 
concrescendo  apta  est,  in  alvo  diu  moratur, 
et  in  duritias  concrescit. 

4. 

XXXII.  Hujusmodi  (xxxi.)  alimentum, 
partim  constat  ex  iis,  quae  fundit  foeta  tel¬ 
lus;  partim  ex  iis,  quae  aquis  vivunt  ;  et 
partim  ex  iis,  quae  terrae  munere  vescun¬ 
tur.  De  his  capitulatim  pauca  dicere,  nOr 
bis  In  animo  est.  ■ 

XXXIII.  Quo  autem  ea,  quae  nobis  in 
mentem  veniat  proferre,  magis  in  aperto  sint 

C  ad 

ad  intelligendum,  neutiquam  a  re  nostra  erit 
interdicere,  primum,  haudquaquam,  quem¬ 
admodum  alimentum  quodlibet  cuivis  no¬ 
ceat,  ex  cognitis  in  nosmetipsos  v^l  alios 
effedibus,  judicandum  esse ;  sed  magis  ex 
cognitis  hujus,  quantum  valeant,  conco¬ 
quendi  viribus ;  deinde,  naturam  sapientis- 
simo  consilio  corpora  nostra  ita  fabricatam 
esse,  ut,  prima  aetate,  organa  concodioni 
dicata,  multo,  quam  adulta  aut  virili,  faci¬ 
lius  ad  rei  alimentariae  naturam  sese  apient; 
ideoque  ea,  quibus,  a  teneris  annis,  quoti¬ 
die  vesci  consuevimus,  multo  citius  confici, 
quam  quae,  matura  jam  aetate,  cum  primum 
assumimus.  His  obiter  didis,  ad  rem  re¬ 
deamus. 

% 

XXXIV.  Caput  [xxxu»)  primum.  Hoc 
comprehendit  ea  fere  omnia,  quae  ad  nuce¬ 
um  genus  pertinent,  scilicet  juglandes,  nu¬ 
ces  amaras,  nuces  avellanas,  nuces  Graecas 


«eu  amygdalinas,  nuces  castaneas,  aliasque 

harum  genere  assimiles.  Hae  omnes,  si 

nimio  usu  quis  dulcedine  motus  sibi  indui- 

% 

geat,  colicum  dolorem  concitant.  Praeter¬ 
quam  enim  quod  perpauci  iis,  a  tenera  aeta¬ 
te,  multum  vivere  sese  assuefecerunt,  oleo 
abundant,  ^  quod  obstat,  ne  ventriculi  succo 
penitus  dissolvantur.  Quinimo,  etiamsi 
fuerint  penitus  dissolutae,  tamen  earum 
amylum,  prae  tenacitate,  qua  pollet  hu- 
medum,  aptum  est,  quod  in  alvo  nimis  diu 
moretur,  et  duritia  fere  lapidescat; 

XXXV;  Caseus  quoque,  et  recens  et 
vetus,  sed  hic  magis,  si  quando  eo  multum 
utantur,  in  quibusdam  colicum  dolorem 
movet.  Neque  profedb  hoc  mirum  est; 
cum  praesertim  non  modo  in  stomacho 
aegre  solvatur,  sed  etiam  hinc  in  alvum 
transmissus,  ad  concrescendum  et  indures¬ 
cendum  cumprimis  pronus  sit. 


XXXVL 

XXXVI.  Lac,  porro,  ipsnm,  et  la€ten=s  - 
tia,  in  quibusdam,  imprimis  autem  iis,  qui* 
bus,  a  prima  aetatula,  in  potulentis  et  escu* 
lentis  parum  fuerunt,  haud  raro  commit* 
tunt,  ut  intestina  colico  dolore  crucientufi 
Coagulatur  enim  lac  in  stomacho,  et,  nisi 
in  duodeno  commixta  cum  iis  bile  resolvan¬ 
tur  massulae,  elRcIt^  ut  venter  admodum 
indurescat.  Huc  accedat,  quod  lac,  lactei- 
que  humores,  alvum  eoaCtam  reddunt, 
quippe  quia,  prae  miti  natura,  ad  intestina 
incitanda  parum  valent- 

XXXVII.  Ad  hoc,  noti  desunt,  qui 
compressa  alvo  et  colico  dolore  laborant,  si¬ 
quando,  alio  deficiente,  non  ita  soliti,  per 
paucos  dies,  mensis  panem  edant,  ex  farina 
triticea  vel  fabagina,  vel  ea  pisi,  confedum  ; 
sed  qui  quotidie  desident,  si,  pro  pane  com¬ 
muni,  avenaceo  utantur.  Quianam  ita  est  ? 
Quiane  panis  avenaceus  intestina  magis  con- 
!*  citatj 

Bitat,  et  ad  concrescendum  minus  proclivia 
est?  Ita  prorsus  existimamus» 

XXXVIII.  Caput  (xxxii  )  secundum — ^ 
complectitur  pisces  et  suffitos,  et  salitos,  et 
sole  arefaCtos ;  qui,  piopterea  quod  succo 
ventriculi  fere  indissolubiles  sunt,  aegerri* 
me  diducuntur  j  et  qui,  ob  concrescendi 
proclivitatem,  quae  iis  inest,  alvo  cunfta-* 
bundi,  tardissime  descendunt. 

XXXIX.  Caput  (xxxii.)  tertium— 

\ 

tinet  carnes,  quales  sint  cunque,  quae  sale 
diu  conditae  sint,  vel  fumo  arefaCtae.  Hinc 
fumosae  pernae,  sicubi  iis  quisquam  mul¬ 
tum  vivat,  non  solum  adstriCtam  faciunt 
alvum,  sed  etiam  baud  raro  colicum  dolo- 
'rem  movent.  Quippe  enim  cum  in  ventri¬ 
culo  parum  dissolubiles  sint,  in  alvo  per¬ 
saepe  duritia  ferme  lapidescunt ;  atque,  quo 
minus  infra  transmittantur  alia  alimenta, 

obstantes, 

obstantes,  committunt,  ut  intestinum  supra 
magnopere  distendatur,  et  vehementissime 
doleat. 

XL.  Geni/s  (xxviii.)  tertium^ — omnia  ea 
in  se  continet,  quae  duritiam  simul  efficiunt 
et  spasmum.  Hujusmodi  sunt  fructus  acer¬ 
bi  et  immaturi:  qui  non  soliim,  prae  acore^ 
quo  redundant,  intestina  debilitant,  et  mo¬ 
tum  eorum  vel  salubrem  sedant;  sed  etiam, 
stomachi  liquore  insolubiles,  tardissime  de¬ 
scendunt,'  et  haud  raro  aliquam  coli  partem 
praeobturantes,  subsequenti  stercori  ineluc¬ 
tabile  praepedimentum  objiciunt.  Hinc  eo¬ 
rum  improvido  usu  saepenumero  movetut 
colicus  dolor,  quem  vel  efficacissima  medi¬ 
camenta  nequeunt  abstergere. 

CAUSA 


* 

CAUSA  PROXIMA, 

“  XLL  Quod,  sicuti  truncus  communlsj^ 
omnes  hujus  morbi  surculos  vel  signa  pro-? 
germinat,  id  e^t  vel  spasmus  inferioris  alvi 
vehemens,  vel  vehemens  ejusdem  distentio. 
Secus  enim,  ac  nonnulli  jure  magni  nomi¬ 
nis  medici  asseruerunr,  interdum  praevium 
spasmum  subsequitur  distentio,^  alias  prae? 
viam  distentionem  spasmus.  ^ 

XLIL  Retur  Cullenus,  causam,  ex 
qua,  sicuti  ex  comimini  parente,  omnia 
morbi,  de  quo  disseritur,  signa  progignun¬ 
tur,  esse  spasmum  alvi  inferioris,  impedien? 
tem,  quo  'minus  stercus  infra  transmittatur. 
Ejus  vero  opinioni,  quam ‘non  confirmavit 
argumentis,  habemus,  quae  contradicamus. 


XLIII. 


XLIII.  I.  Primum  opinioni  (xLn.)CuL« 
LENI  contraimus,  quia,  si  vera  haec  esset, 
colicus  dolor,  secixs  atque  accidit,  semper 
sanaretur  medicamentis,  ex  iis,  quae  magna 
incitandi  et  spasmum  solvendi  facultate  pol¬ 
lent. 

2,  Deinde,  huic  fxLij.)  audori  opinione 
non  accedimus,  quod  in  tubo,  qualis  est  al¬ 
vus,  contentis,  ne  descendant,  obstari  potest 
ab  alterutra  ex  duabus  causis  ;  scilicet,  vel 
tubi  ipsius  spasmq,  ob  quem  neque  contenta 
etiam  liquida,  nedum  concreta,  descendere 
queunt ;  vel  contentis  ipsis  aliqua  concretis, 
et  in  lapidosam  ferme  duritiam  solidatis, 
quae,  per  tubum  et  naturalem,  sine  gravis¬ 
simo  dolore  nequeunt  infra  transmitti. 

XLIV.  Ex  his  (xmi.  i.  2.),  nostra  opi¬ 
nione,  conficitur,  spasmum,  quamvis  per¬ 
saepe,  neutiquam  tamen  semper,  ut  opina- 

tur  (xLii.)  CuLLENUS,  eam  esse  causam, 

* 

qua,  intermedio  nullo,  cqlicus  dolor  mover 

i 

tur. 

PROGNOSIS- 

/  '  * 

t 

XLY.  De  eventu  hujus  morbi  judican¬ 
tium  est,  ex  comitis  causis,  quae  concita- 
yerint,  et  signis,  quibus  notetur. 

K 

XLVI.  I.  Si  venenis  metallicis  provene¬ 
rit,  aut  contuso  dorso,  aut  concretis  magni% 
aliqua  alvi  parte  fixis,  malum  est.  . 

2.  Ubi  intestina  efflidim  torquentur,  et 
dolor  vehementer  cruciat ;  ubi,  vel  effica- 
cissimis  medicamentis  opportune  adhibitis, 
vis  morbi  nihildum  minuitur,  imo,  alvo 
etiamnum  coadta,  potius  intenditur 5  malurn 
iterum. 

3.  Cum, 


D 

3.  Cum,  medicina  frustra  obstante,  alvus 
inflammationem  ceperit,  et  febriverit  aeger; 
et  cum,  haud  multo  post,  dolor  cessaverit 
subito,  plerumque  in  propinquo,  imo  in  li¬ 
mine,  est  mors. 

XLVII.  I.  Contra,  quando  morbus,  con¬ 
citatus  est  causis,  quae,  ut  spasmo  corripia¬ 
tur  alvus,  efficiunt,  bonum  est. 

2.  Optimum  est,  cum,  post  medicamen¬ 
ta  assumpta,  remittat  dolor,  et  stercus  infra 
transmittatur,  majorem  adhuc  remissionem 
efficiens. 

XLVril.  De  hac  rei  nostrae  parte,  non 
opus  est  multa  dicere.  Ne  enim  morbus, 

'v  ^  * 

de  quo  agitur,  accidat  aut  redeat,  praecaveri 

potest, 


potest,  evitando  causas,  quibus  solet  conci¬ 
tari,  et  committendo,  ut  his  causis  intestina 
Aegrius  afficiantur. 

XLIX.  Quae  hae  (xlviti.’^  causae  sint, 
supra  (xxvii.-XL.)  jam  fuse  diximus;  et,  ut 

evitentur  cognitae,  plerumque  tantum  opus 

♦ 

est,  hominem,  queiii  colicus  dolor  semel 

t 

vexaverit j  eas  cognoscere.  ^ 

*■  $ 

L.  Committendum  (xLViii.)  est,  ut  alvus 

< 

icausis  colici  doloris  concitatricibus  minus 
opportuna  fiat,  regimine,  et,  si  opus  sit,  me¬ 
dicina  eam  usque  eo  roborando,  ut  minus, 
quam  (xxiii.)  antea,  aut  torpida  aut  irrita¬ 
bilis  evadat. 

LI.  Caeterls  rei  nostrae  partibus,  pro  fa¬ 
cultate,  absolutis,  nunc  opus  est,  ut  solam, 
quae  superest,  partem  persequamur.  Qua- 
propter,  quam  brevissime,  at  ordinate  ta¬ 
men, 

ihen,  qiia  ratione  sanetiir  colicus  dolor^ 
pediamus  oporteti 


RATIO  MEDENDI. 

iilli  Cognitis  (xxii.-XLiv.)  causis  colici 
doloris,  oportet,  ut  nobis  videtur,  medicum, 
cujus  sit,  eum  sanare,  spasmum  alvi  solvere, 
deinde  stercore  hanc  vacuefacere.  Qiio  mo- 
do,  et  quibus  haec  faciat^  disposite  exporiere 
nostrum  est. 

f)E  SPASMUM  SOLVENDO. 

LIII.  Medicamenta,  quae  ad.  spasmum 
solvendum  plurimum  pollent,  sunt  sangui¬ 
nis  missio;  calor;  exulceratoria;  opium;  et 
mitia  quaedam  olea. 


LIV. 

LIV.  Sanguhtem^ — ^si  aeger  juvenis  et  va¬ 
lidus  sit,  et  si  simul  sit,  quamobrem  inflam¬ 
mationem  vel  supervenisse,  vel  prope  esse 
ut  superveniat,  suspicemur,  priiis  mittere^ 
quam  alia  medicamenta  adhibeantur,  opor¬ 
tet.  Rebus  enim  ita  sese  habentibus,  op¬ 
portuna  sanguinis  missio,  praeterquam  quod 
spasmum  aliquatenus  solvit,  non  solum  oc¬ 
currenti  inflammationi  obstat;  sed  etiam,  ad 
committendum,  ut  inflammatio,  quae  jam 
acciderit;  solvatur,  et  ne  hanc  consequantur 
mala,  multum  sane  pollet. 

LV.  Calor — hoc  morbo  laborantibus,  mi¬ 
nistris  vel  siccis  vel  humidis,  admoveri  po¬ 
test. 


I.  Sicca^  quorurh  6pe  calor  iis,  quos  vex¬ 
at  colicus  dolor,  admoveatur,  sunt  animal 
vivum  abdomini  admotum,  vel  vesicae  ca¬ 
lida  aUii  aqua  aut  arena  impletae,  huic  su¬ 
per- 

perimposltae.  Haec  autem,  etiamsi  dblo« 
rem  interdum  multum  levent,  rarissime  ta¬ 
men  ad  morbum,  ex  toto,  sanandum  satis 
pollent. 

2.  HumlJa^  quibus  efficere  possumus,  ut 
a  hoc  morbo  implicatis  caleatur,  sunt  aqua 
calida,  in  quam  corpus  vel  omnino,  vel  sep¬ 
to  ferme  transverso  tenus,  immergitur »  vel 
lanea  ex  aqua  tepida  expressa,  quibus  abdo¬ 
men  fovetur.  Calor  autem  illo  modo  ad-^ 
motus,  plus,  quam  hoc,  proficit,  quia  longe 
plures  simul  corporis  partes  penetrat.  Quod 
si,  ut  interdum  est,  incommodum  sit  aegro 
in  aquam  calidam  descendere,  tum  succidis 
hac  laneis  abdomen  et  inferiora  membra  fo¬ 
vere,  sicuti  peropus  erit,  ita  multum  forsi¬ 
tan  proderit; 

\ 

LVL  Exulceratoria^ — Spasmus^quo,dum 
ex  colico  dolore  laboratur,  abdominis  mus- 

euli 

culi  corripiuntur,  satis  superque  oftendit, 
quantum  his  cum  intestinis  consortium  in-^ 
tercedat.  Hoc  cognito,  medicis  in  mentem 
venit,  forsitan  fore,  ut,  ob  hanc  consortio¬ 
nem,  externum  abdomen  exulcerare  aut  ru¬ 
befacere  plurimum  prodesset.  Res  tentata, 
neutiquam,  id  quod  testantur  plurimi  me¬ 
dici,  seciis  opinione  processit:  perraro  ete¬ 
nim  accidit,  ut  exulceratoria  et  rubefacien¬ 
tia,  si  tempestive  abdomini  imponerentur, 
non  colicum  dolorem  levarent. 


LVIL  Opium^ — autem  omnibus  aliis,  quae 
assumuntur  ut  spasmum  solvant,  omnium 
opinione,  praepollet.  At  eodem  tamen  tem¬ 
pore,  quo  spasmum  Solvit,  committit,  ut  in¬ 
testina  scse  remissius  asaingant  atque  relax¬ 
ent,  ideoque  ut  pigretur  alvus. 

LVIII.  Cum  ita  (lvii.)  sit,  minime  mi- 
'  jandum  est,  nonnullos  sumrhis  laudibus  opi¬ 


um 


3^ 

um  prosequi,  dum  alii  intendunt  omnes  ner^-» 
vos,  ut  nobis  persuadeant,  hoc  morbo  labo^ 
rantibus  multum  nocere.  Quod  si,  ut  supra 

(xLl.)  memoravimus,  causa,  quae,  quasi 

\ 

commiihis  truncus,  progerminat  omnia  sig¬ 
na  colici  doloris,  est  interdum  spasmus  in¬ 
testini,  interdum  vehemens  hujus  distentio, 
opinio  utrobique  contendentium  partim  ve- 

9 

ra  est,  partim  falsa;  cum  praesertim  non¬ 
nullis  hoc  dolore  cruciatis  multum  sane  no¬ 
ceat,  dum  aliis  plurimum  prohcit. 

\ 

LIX,  Quoties,  praevia  nulla  alvi  duritia^ 
colicus  dolor  aliquem  vexat,  et  ideo  est,  cur, 
spasmum  esse  proximam  ejus  causam,  opi¬ 
nemur;  toties  aegro,  ut  opium  adhibeat, 
praecipere  medicum  oportet.  Hoc  enim,  so¬ 
luto  alvi  spasmo,  dolorem  sanaturum  esse, 

I 

verisimillimum  est.  Quod  si  colicus  dolor, 
alvo  astridae  supervenit,  et  sic  dubitari  vix 
potest,  quin  ille  hujus  duritiae  efFedtus  sit ; 

tura, 


/ 

tum^  nisi  vomitio  vehemens  obstet,  quo  mi¬ 
nus  assumpta  cathartica  proficiant,  opium 
vitandum  est ;  cum  praesertim  committen-  ’ 
do,  ut  intestina  sese  minus  enixe  astringant 
et  relaxent,  quam  ad  induratum  stercus  in¬ 
fra  transmittendum  sufficiat,  morbum  adeo 
non  levaret,  ut  intenderet  magis. 

I 

% 

LX.  Olea  mitia ^—wX.  idonea  medicamen- 

I 

ta,  quibus  spasmus  solvatur,  a  medicis  me¬ 
morata  sunt ;  et,  si  ventriculo  conveniant, 
non  ii  sumus,  qui  dubitemus,  quin  multum 
proficiant.  Quoniam  autem  plurimi  sunt, 
quorum  ventriculis  cumprimis  aliena  sunt, 
periclitandi,  quid  possint  contra  spasmum 
intestinorum,  locus  medicis  persaepe  non 
suppeditatur. 

E  DE 


1 

DE  STERCORE  ALVUM  VACUEFACIENDO. 

LXI.  Medicamenta,  quibus  alvus  con- 

♦ 

tentis  faecibus  vacuari  possit,  sunt  alia  at¬ 
que  alia  cathartica  vel  devorata,  vel  in 'al¬ 
vum  ex  parte  inferiore  data. 

LXIL  Ahi  diiEiio .—"Qmvcl  colicus  dolor 
rit  in  plenioribus  intestinis,  praesertim  'in 
colo,  emollientia  in  alvum  ex  inferiore  par¬ 
te  infusa,  cathaiticis  devoratis  eo  antecel¬ 
lunt,  quod  ipsi  parti  laboranti  admoventur, 
et,  insuper,  ventrem  citius  exinaniunt.  Ca- 

tbartica,  pono,  devorata,  persaepe  per  os 

✓ 

pribs  redduntur,  quam  alvum  movere  po- 

( 

tuerint, 

LXIII.  I.  Initio  in  alnim  immittenda 
sunt  lenissima.  Multa  aqua  tepida,  qua- 

V  t  i  -  •  ‘ 

cum 

cum  concorporatur  oleum  mite,  interdum 
ad  speim  respondet,  et  praesentaneum  leva¬ 
men  affert» 

«.  i 

\ 

.  2.  Si  hujusmodi  (lxiii.  i.)  mitiora,  ad  al¬ 
vum  subducendam  non  satis  valeant,  opor- 

f 

tebit  efficaciora  in  hanc^  per  anum,  dare, 
velud  sales  medios.  Ex  his  nullus,  ut  ait 
CuLLENUs,  saepius  respondet,  quam  sal 
communis. 

v- 

3.  Salibus  etiam  (lxiii,  2.)  neutris  parum 
valentibus,  Cullenus  praecipit,  ut  in  al¬ 
vum  ex  inferiore  parte  infundatur  aqua  te¬ 
pida  ex  sena,  vel  ex  alio  catbartico,  cujus 
virtutes  aqua  coda  elicere  potest.  .  Eodem 
audore,*  vinum  antwioiiiale ^  vel  terebinthi¬ 
num  quid,  iis  superaddere,  quae  per  anum 

injiciantur,  interdum  haud  alienum  erit. 

/ 

4.  Si, 


3iS 

4.  Si,  his  (lxiii.  i.  2.  3.)  omnibus  ddn- 
ceps  datis,  proventum  sit  nequiter,  in  alvum 
per  anum,  apti  clysteris  ope,  nicotianae  fu¬ 
mus  immittendus  est.  Fowlerus  putat, 
aquam  tepidam  ex  nicotiana  adhuc  pliis  pol¬ 
lere;  sed,  utfum,  necne,  sic  polleat,  affirmate 

dicere  non  possumus. 

% 

LXIV.  Purgatio, — Quoniam  in  alvum 
ex  parte  inferiore  data,  etiamsi  morbum  le¬ 
vent,  raro  satis,  ad  penitus  curandum,  va¬ 
dent,  plerumque  devoratis  catharticis  alvunt 
movere  opus  eft. 

LXV.  Cathartica  autem  ex  iis,  quae  al- 

i 

vum  acriter  incitant,  cum  et  saepe  protinus 
fere  per  os  reddantur,  et,  si  aivuiu  non  va¬ 
cuefaciant,- inflammationem  concitent,  non 
prius  tentari  debent,  quam  mitiora  tentata 
secus  exped-atione  cesserint.' 


LXVI. 

LXVI.  Mitiorum  nullum  miniis  aptum - 
est,  quod  rejiciatur,  aut  ad  spem  saepius  re¬ 
spondet,  quam  crystalli  tartari^  Mitiori¬ 
bus  quoque,  quorum  ope  consequuntur  co¬ 
lico  dolore  effliddi,  ut  ex  inferiore  parte  ster¬ 
cus  et  spiritus  transmittantur,  annumeran¬ 
dum  est  oleum  cicinum. 

^  I 

LXVIIi  His  (lxvi.)  non  respondentibus^ 
adhibenda  sunt  cathartica,  ex  iis  quae  intes¬ 
tina  acrius  stimulant.  Hujus  generis  sunt 
jcillopcLy  Joy d/TUT^yTus  tiiiificitiis  77iitis  ^  vomi¬ 
toria  ex  antimonio  praeparata,  exiguis,  aliis 
brevi  post  alias,  dosibus  assumpta. 

I 

LXVIII.  Si  etiam  haec,  (lxvii.)  nihil 

valeant,  tunc  tantum  restat,  ut  intestina 

pleniora,  colon  nempe  et  redum,  magna 

✓ 

vi  aquae  tepidae,  per  anum,  clyfteris  ope, 

/ 

continuato  rivo  immissa,  quam  tuto  possu- 

N 


mus 

mus  maxime  dilatemus.  Testantibus  erilm 
Haeno  et  CuLLENO,  hujusmodi  dilatatio, 
post  alia  frustra  tentata,  interdum  ad  spem 
respondit. 

